Цяперашняя гістарыяграфія намагаецца адыходзіць ад аднабокіх ацэнак. На думку гісторыкаў, катастрофа пачатку XVII стагоддзя выклікала шмат працэсаў, у тым ліку, напэўна, пазітыўных. Дастаткова сказаць, што вайна была першым буйным канфліктам пасля таго, як еўрапейцы асвоілі друк. Натуральны інтарэс людзей да навінаў з франтоў дапамог паўстанню правобразу сучасных газет, рэдактары якіх таксама прыдумалі першую ў гісторыі сетку карэспандэнтаў і схемы дастаўкі інфармацыі.